Harmandir Sahib
Harmandir Sahib (Peniabice ਹਰਿਮੰਦਰ ਸਾਹਿਬ), etiam Darbar Sahib (Peniabice ਦਰਬਾਰ ਸਾਹਿਬ, /dəɾbɑɾ sɑhɪb/), et Templum Aureum facile appellatum, est sacrosanctissima gurduara Sikhisticum, Amritsar in urbe Panjabica Indiae situm. Urbs anno 1574 condita est a Guru Ram Das, quarto guru Sikhistico, templum designatum ab Arjan, quinto guru, qui fecit ut fundamenta agerentur a Sai Hazrat Mian Mir, sancto Sufistico, die 28 Decembris 1588. Guru Arjan Guru Granth Sahib, scripturam sanctam Sikhismi, anno 1604 confecit, quam in gurduara inauguravit.

Templo sunt quattuor ianuae, quae liberalitatem Sikhorum erga omnes homines et religiones pertinentem significant. Gurduara hodierna anno 1764 a Jassa Singh Ahluwalia et aliis Misl Sikhis refecta est. Maharaja Ranjit Singh regionem Panjabicam ab impetu externo saeculo undevicensimo ineunte munivit ac superiora gurduarae tabulata auro texit, speciem propriam usitatumque nomen constituens.

Harimandir Sahib a Sikhis habetur sacrum. Guru Granth Sahib, sanctissimus Sikhismi textus, intra gurduaram diu adest, et in Sukhasan nocte quiescit. Aedificatores locum venerationis aedificandum plerumque voluerunt ubi viri et mulieres omnium consuetudinum et religionum Deum venerari aeque poterint. Plus quam 100 000 hominum fanum sanctum ad venerationem quotidie visunt, ubi culinam communalem et cenam (langar) libere partire possunt, quod est proprietas omnium gurduararum Sikhisticarum.

Nomen
Vocabulum Harmandar etiam scribitur Harimandar, Harimandir, et Harmandir. Aedificium etiam appellatur Darbār Sahib, quod 'spectatores sacros' significat, et Templum Aureum eius sancti auro tecti causa. Vocabulum harmandir est compositum binorum verborum, hari 'deus' et mandir 'templum' et 'domus'. Traditioni Sikhismo sunt aliquot gurduarae
Harmandir Sahib appellatae, sicut templa in Kiratpur et Patna; ex quibus aedificiis, templum Amritsar situm maxime colitur.

Pinacotheca 

 Hazur Sahib Nanded
 Sikhismus

Notae

Bibliographia 
 Arshi, Pardeep Singh. 1989. The Golden Temple: history, art, and architecture. Dellii: Harman Publishing House. ISBN 81-85151-25-3.
 Fahlbusch, Erwin, et Geoffrey William Bromiley, eds. 1999. The encyclopedia of Christianity. Lugduni Batavorum: Brill ISBN 978-90-04-14596-2.
 Fenech, Louis E., et W. H. McLeod. 2014. Historical Dictionary of Sikhism. Rowman & Littlefield Publishers. ISBN 978-1-4422-3601-1.
 Kerr, Ian J. 2011. "Harimandar." Encyclopaedia of Sikhism. Punjabi University Patiala.
 Mandair, Arvind-Pal Singh. 2013. Sikhism: A guide for the Perplexed. Londinii, Dellii, Novi Eboraci.
 Singh, Parm Barkshish, et Devinder Kumar Verma. Golden Temple. Punjabi University. ISBN 81-7380-569-5.
 Singha, H. S. 2000. The Encyclopedia of Sikhism. Hemkunt Press. ISBN 978-81-7010-301-1. Google Books.
 Stukenberg, Marla. 1995. Die Sikhs: Religion, Geschichte, Politik. Monaci.
Walker, Henry. 2002. De Templo Aureo. In Sikh Art and Literature, ed. Kerry Brown. Routledge. ISBN 978-1-134-63136-0.
 Yadava, Anurag. 2007. Sri Harmandir Sahib: Golden Temple of the Sikhs. Photographemata; textus, I. J. S. Bakshi. Chandigarh: Unistar Books. ISBN 81-89899-27-9.

Nexus externi 

 Situs proprius, www.goldentempleamritsar.org
 Situs consilii Shiromani Gurdwara Parbandhak, new.sgpc.net
 Applicatio iPhone, itunes.apple.com

Aedificia
Amritsar
Architectura
Confecta 1604
Periegesis
Religiones
Sichismus